Man vas met R1,7 m. se perlemoen in Kaapse voorstad | Netwerk24
22 Junie 2021 19:31
Die 45-jarige man sal na verwagting Woensdag in die landdroshof in Goodwood verskyn.
Die Valke het die middag gesê sy eenheid vir ernstige georganiseerde misdaad, die honde-eenheid en amptenare van die departement van omgewingsake, bosbou en visserye het in Gideon Malherbe-singel toegeslaan op geriewe waar perlemoen geberg en verwerk is.
Daar is op 4 817 stukke perlemoen in 'n huis in dié woonbuurt beslag gelê wat saam 245 kg weeg.
Op foto's wat die Valke beskikbaar gestel het, kan verskeie droograkke met perlemoen, 'n waaier en ander toerusting gesien word.
Van die perlemoen waarop daar Dinsdag in Edgemead, Kaapstad, beslag gelê is.
Die Valke het Dinsdag 'n man in Edgemead voorgekeer nadat duisende stukke perlemoen in 'n huis gevind is.
Droograkke en 'n waaier in 'n huis in Edgemead waar daar op R1,7 miljoen se perlemoen beslag gelê is.